Teosofisk Forening København

Hearts and Hands Healing
2023-10-18 18:00 - 19:00, 2023-10-25 18:00 - 19:00, 2023-11-01 18:00 - 19:00, 2023-11-08 18:00 - 19:00, 2023-11-15 18:00 - 19:00 (Europe/Copenhagen) | Teosofisk Forening København, Sankt Knuds Vej 27A, Frederiksberg C, København, 1903, Danmark
Gratis healingEr du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00Der er ingen forudbestilling.Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

Kabbalah Studiegruppe - Livets træ
2023-10-19 15:00 - 17:00, 2023-11-02 15:00 - 17:00, 2023-11-16 15:00 - 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Efteråret 2023: Kabbalah sæsonstart torsdag den d. 10. august 2023 kl. 15.00 – 17.00

Herefter torsdage i lige uger til og med torsdag den 14. december 2023.

Pris pr. gang: 25/40 kr. for medlemmer/gæster.

Alle er velkomne!

Tag med på en rejse i dit eget indre univers med mulighed for at opleve Kabbalah’ens mangfoldigheder. Vær med til at opleve Livets Træ, som er et billede af dig selv, dit eget indre spirituelle univers. Livets Træ rummer så mange erkendelser, at det har givet anledning til intens forskning af spirituel søgende mennesker gennem tiderne.Livets træ indeholder både planeter, tarotkort, symboler, farver, ærkeengle, numerologi og kroppen.Lad os i fællesskab opleve Kabbalah, som omhandler forståelse af det hellige symbol, der kaldes Livets Træ.

Vi starter foråret op med at kigge på de 32 visdoms- eller udviklingsveje som er menneskets gradvise udvikling henimod fuldkommengørelse.

I denne sæson vil Vi lægge vægt på de 22 stier deres planeter, stjernetegn og Tarot kortene – med kortenes farver og symboler med deres magiske energier på vejen igennem Livets træ.

Dagen begyndes med at mediterer i Træets 10 Sephiroth – hvorefter rejsen forsættes med studier af den mystiske tradition afdækket og forklaret igennem rejsen i Livets Træ.

Vi tager udgangspunkt i alle bøger, der omhandler Kabbalah, – tillige med A.E. Waites Rider Tarot og Crowley Tarot ABC. Alt materiale vedr. Kabbalah kan inddrages i studiet tillige med søgning på nettet.

Information og tilmelding:Jette Hottenroth Jensen, mobil 2972 6694, e-mail: jette@hottenroth.com

Esoterisk meditation - studiegruppe
2023-10-19 18:30 - 21:00, 2023-11-02 18:30 - 21:00, 2023-11-16 18:30 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Efteråret 2023 starter torsdag den 24. august kl. 18.30 – 21.00

Herefter torsdage i lige uger: den 7. og 21. september, 5. og 19. oktober, 2., 16. og 30. november, sidste gang er d. 14. december i 2023.

Søg og du skal finde.

Går du rundt med fornemmelsen af at dine indre styrker og indsigter ikke kommer til udtryk i din dagligdag, og at du ikke lige kan finde den type meditation, der vil understøtte virkeliggørelsen af netop dette, er esoterisk meditation gruppe måske lige noget for dig.

Vi arbejder bevidst med de tre grundlæggende meditationsformer: Mindfullness, Raja Yoga og Agni Yoga, hvor vi gennem eksperimenter og deling af erfaringer når dybere erkendelser af de indre ressourcer, som søger at komme til udtryk. Det er en grundlæggende antagelse , at ethvert menneske er sin egen vej, og at vi gør alt, hvad vi kan for at understøtte realiseringen af dette i den enkelte.

Esoterisk meditationsgruppe er funderet i Alice A. Bailey litteraturen, der som en af de få leverer en række bud på, hvilke meditationsformer, der gavner specifikke problemstillinger.

Information og tilmelding: Hanne Thorhauge, mobil 21 35 84 66 eller mail hannethorhauge@mail.dk

eller Carsten Hald, mobil 51 17 05 97 eller mail chald.live@gmail.com

Pris pr. gang: 25/40 kr. for medlemmer/gæster.

Antakharana videnskaben er videnskaben om den tredobbelte tråd, som har eksisteret fra tidernes morgen og forbinder det individuelle menneske med dets monadiske kilde.

Erkendelsen af denne tråd og dens bevidste anvendelse, som Vejen og metoden til stadig ekspanderende kontakter kommer relativt sent i udviklingsprocessen. Djwhal Khul

NY TIDS VISDOM - Studiegruppe - LAD SOLEN BRYDE FREM
2023-10-19 18:30 - 21:00, 2023-11-02 18:30 - 21:00, 2023-11-16 18:30 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Vi starter efterårssæsonen hos TFK torsdag den 10 august kl. 18:30–21 og mødes så i lige uger, på følgende torsdage:den 24. august, 7. & 21. september, 5. & 19. oktober, 2., 16. & 30. november og endelig 14. december 2023.

Pris pr. gang: 25/40 kr. for medlemmer/gæster.

Vi læser og gennemgå ”Lad Solen Bryde frem” en bog som Inge Olsen primært har nedfældet fra højtudviklede indre lysvæsener, som ønsker at give deres bidrag til søgende mennesker og den aktuelle udvikling på Jorden. .Vi starter fra side 96: ”En fremtid i lyset” og tager 10-15 sider ad gangen, læser, undersøger og taler om teksten og glæder os over energierne. Vi regner med at være færdige med bogen dette forår.

Info og bøger hos Andreas Stampe-Villadsen, 2711 2841 eller mail andreas.villadsen@gmail.com

Spirituel Hjertefest
2023-10-20 19:00 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
AFLYST PÅ GRUND AF VEJRET

Hjertets Dans, sang, åndedræt og meditation.En forening af krop, sjæl og ånd – En Holistisk tilgang til åndelig udvikling.Hellig Dans/Universel Fredsdans/Meditativ Cirkeldans, Frigørende dans og dansemeditation, åndedræt, mantrasang og kanaliserings- og healingsmeditation.

Entré: 100 kr.

Tilmelding: Ingen tilmelding – bare kom – alle er velkomne!

Modtag strålehealing og inspiration fra De Opstegne Mestre og De Store Ærkeengle gennem dans, sang, åndedræt og meditation

Når vi åbner os for at modtage healing og kærlighed fra den åndelige dimension gennem dans, sang, åndedræt og meditation frigør vi os selv til at modtage healingsstrømmen på et dybdegående plan ind i hjertet og ind i hele vores væsen

Fredag den 18/8 2023 kl. 19-21: 5. stråle – De Opstegne Mestre Hillarion og Lady Rochelle – Sandhedens Flamme

Fredag den 8/9 2023 kl. 19-21: 6. stråle – De Opstegne Mestre Jesus og Maria Magdalene – Hengivelsens Flamme

Fredag den 20/10 2023 kl. 19-21: 7. stråle – De Opstegne Mestre Skt. Germain og Lady Portia – Den Violette Flamme

Fredag den 10/11 2023 kl. 19-21: 8. stråle – De Opstegne Mestre Sananda og Lady Nada – Den Ubetingede Kærlighedsflamme

Fredag den 8/12 2023 kl. 19-21: 9. stråle – De Opstegne Mestre Ashatar Sheran og Lady Athene – Frigørelsens Flamme

Fredag den 19/1 2024 kl. 19-21: 10. stråle – De Opstegne Mestre Buddha Gautama og Kwan Yin – Østens Verdensmoder – Visdommens Flamme

Fredag den 16/2 2024 kl. 19-21: 11. stråle – Kristus Maitreya – Lederen af Det Store Hvide Broderskab og Isis – Den Ægyptiske Verdensmoder

Fredag den 15/3 2024 kl. 19-21: 12./13. stråle – Fader- Moder Gud Og Helligånden – Helligåndens Kærlighedsflamme

ENOKS HEMMELIGHEDER - UNIVERSETS NØGLER, studiekreds ved Kim Pedersen
2023-10-23 10:15 - 16:45
Vi fortsætter med at lade os inspirere af Hurtaks bog om Enoks universelle nøgler og hemmeligheder. Vi vil reflektere over stjernebillederne, f.eks. Nordstjernen, Orion, Store Bjørn, Sirius, Plejaderne og de tolv tegn i dyrekredsen. Vi kommer også rundt om de mange hierarkier og deres ledere.

Enoks hemmeligheder tager os med på en tusindår lang rejse i den græske mytologi og den hebraiske Kabbalah. De fortæller os om visdommen bag ærkeenglenes virke, om relationen til de mere moderne begreber som matematik og biokemi, og om intuitionshuse omgivet af floder fulde af levende ild.

Vi vil i studiekredsen anvende en bred vifte af åndsvidenskabelige kilder.

Studiekreds: Mandage efterår 2023 den 28. august, 18. september, 23. oktober og 13. november kl. 10.15-16.45

Mandage forår 2024 den 5. februar, 25. marts og 6. maj kl. 10.15-16.45

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden.Se nærmere på hjemmesiden: www.bkimpedersen.dk

Pris per gang 350/400 kr. for medlemmer/gæster.Betaling: Beløbet betales ved indgangen.

ID: 231023BKPkfyTFK

Teosofisk Forening København

Sankt Knuds Vej 27AFrederiksberg C, København, 1903Danmark

STEMMENS VEJ 3 - Glæde, transformation og frihed v/Lisbeth Hultmann
2023-10-24 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Serien om Stemmens Vej fortsætter. Stemmen er et værdifuldt redskab til at skabe kontakt indadtil på et dybt plan, hvor ord ofte ikke rækker.Stemmen kan heale, rense og skabe balance i din krop og genskabe fred og kærlighed til alt levende omkring dig, og endelig kan stemmen frigøre dit fulde stemmepotentiale.

Workshoppen denne gang indeholder:Åbning af åndedræt, krop og stemmeFokus på dine egne temaer/følelseDin personlige gennemslagskraftHealende og afbalancerende øvelser.

Pris: 90/120 kr for medlemmer/gæster.Beløbet betales ved indgangen.

Lisbeth Hultmann er uddannet klassisk sanger med en fortid på Den Jyske Opera og DR – forfatter til flere bøger om stemmen – og spirituelt opvokset med Martinus’ kosmologi og verdensbillede, som danner baggrunden for hele hendes arbejde.

ID: 231024LHUffnTFK

ONLINE FULDMÅNEMEDITATION I SKORPIONENS TEGN
2023-10-28 19:00 - 20:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
BEMÆRK: Denne fuldmåne-meditation foregår kun online, og ikke fysisk! (se mere info nedenfor).

Fuldmånemeditationen vil denne måned handle om Skorpionens og Tyrens tegn.Meditationen vil tage udgangspunkt, i hvordan man kan bruge fuldmånens energi til at arbejde med sine egne skygger, og samtidig være et større bidrag til verden.Vi taler og deler om astrologi og stjernetegn både før og efter meditationen, som vil vare 10 minutter.

Eksakt fuldmånetidspunkt er lørdag 28. Oktober kl. 22:24Månedens spirituelle mantra: “Kriger er jeg, og fra kampen står jeg sejrrig frem”.Arrangementet er gratis, og kræver ingen tilmelding. Du bruger linket 🙂 Men vær doggerne i god tid!

Link til fuldmånemeditationen: https://meet.google.com/kzx-qbiu-daf

ID:231028MED

VANDETS VISDOM - KENDER VI KUN EN DRÅBE AF SANDHEDEN? Foredrag ved Peter Lund Frandsen
2023-10-31 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Vandmanden

Tag med Peter Lund Frandsen ud på de vilde vover og hør om vandets fantastiske egenskaber. Peter præsenterer den kontroversielle frontlinie forskning på en måde så alle kan være med. Hvad betyder det for dig? For menneskeheden? For vores verdenssyn?

Vand kender vi alle sammen, det er noget af det mest almindelige… Men kigger man efter, viser det sig at vand er meget vildere end man skulle tro, og langt fra forstået til bunds.Hvorfor er vand så nødvendigt for liv? Hænger vand og bevidsthed sammen?Temaer:

Ny og gammel viden om vand.

Hvor er vandet i dig? Hvordan opfører det sig?

Kymatik, frekvenser der former vand

Elektricitet og magnetisme i væv og vand

Er der subtile energier i vand?

“Taler” vand med andet vand?

Filosofiske og spirituelle aspekter

Vand som en grænseflade til kvantealtet

Alt dette hænger uløseligt sammen med filosofi, fysikken om hvordan materie opstår og formes, klangmønstre og kohærens, kosmologi, teknologier, sundhed, åndsvidenskab, energimedicin…

Peter Lund Frandsens baggrund: 5 års lægevidenskab i Kbh, et års studium af fysik og filosofi i USA, gennem 40 år fulgt udviklingen indenfor energimedicin.Komplementær behandler med speciale i bioholografiske metoder som nerverefleksologi og zoneterapi, international foredragsholder og underviser. Medstifter og daglig leder på Touchpoint og Institut for Integreret Behandling i København.www.touchpoint.dk

Pris: 90/120 kr. for medlemmer/gæsterBetaling: Beløbet betales ved indgangen.

Der er også mulighed for at deltage ONLINE, bestil billet inden foredraget!

ID: 231031PFRffnTFK

DROP-IN: Nyt emne - ASTROLOGI ved Benthe Ploug
2023-11-03 16:30 - 18:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Dagens tema er ASTROLOGI – især – men ikke kun- for begyndere.

Vi gennemgår grundprincipperne indenfor astrologi, hvordan vi kan

bruge astrologi i hverdagen både som inspiration og som hjælp.

Der er ½ times oplæg. Derefter gruppearbejde og opsamling i plenum.

Bare mød op, DET ER GRATIS og alle er velkomne.

TFK inviterer en gang om måneden til GRATIS workshop. Alle er velkomne.Møderne har forskelligt tema og vil være den første fredag i måneden med mindre det er en helligdag, så foregår det den efterfølgende fredag.

Drop In er uhøjtidelige arrangementer, der ikke kræver forhåndsviden eller kendskab til emnet, blot interesse i at få ny viden og møde andre mennesker.

ID: 231103BPLdrpTFK

MAGIKER SKOLE #2, Kursus ved Kim Pedersen
2023-11-04 10:00 - 2023-11-05 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Lørdag og søndag d. 4-5. november 2023 kl. 10:00-17:00.Kursusrække over 5 år, hver weekend har tilknyttet en online opfølgningsaften

Magiker skolens forløb er inspireret af Alice A. Baileys bog HVID MAGI og dens 15 regler for den hvide magi. De 6 af reglerne er udformet til at udbygge vores mentale evne, 5 regler er knyttet til den astrale dimension, og de sidste 4 regler er knyttet til den æteriske og fysiske dimension.

Weekend #2: 4-5 november

Anden regel. Hindring for okkulte studium og overvindelse af hindringer. Fra side 87 til 139.

Første stråles vej til discipelskab. Vi studerer den første stråles vej til indvielse ud fra bogen Esoterisk psykologi 2.

Ceremonien i denne weekend er en integrations ceremoni.

6 . december 2023 Online aften #2 – opfølgning fra sidste møde

Nye deltagere er velkomne i hele forløbet!

Program for hele kursusrækken kan hentes her

Pris: 1 weekend. Medlemmer/gæster: 1.350/1.550 kr.I prisen indgår kaffe, the og lette traktementer. Frokosten sørger man selv for.

Tilmelding og betaling: Se Billetter nederst under begivenheden.Ved framelding tilbageholdes 100 kr. til administration.

Bemærk: Din plads er først reserveret, når beløbet er modtaget.

Magiker skole: Inspirationskilde: ”Hvid Magi” (Alice A. Bailey)

I den nye tid hører vi om, at der er flere nye stråler (udover de kendte 7), som vil give os en dybere relation både til magi og ligeledes også til ceremonielt virke. Vi kommer nok til se nye måder at organiserer os på i grupper.

Dette forløb er inspireret af Alice A. Baileys forfatterskab gennem bogen HVID MAGI og dens 15 regler for den hvide magi. De 6 af reglerne er udformet til at udbygge vores mentale evne, 5 regler er knyttet til den astrale dimension, og de sidste 4 regler er knyttet til den æteriske og fysiske dimension.

I forløbet, som strækker sig over en femårig periode med tre weekender om året (hver med en opfølgende aften, som ligger mellem reglerne) kommer vi igennem de 15 regler med 1 regel pr. weekend. De opfølgende aftener kommer til at foregå online, men weekenderne vil foregå fysisk i Teosofisk forening København i tiden fra kl. 10-17.

Vi kommer til at klarlægge den menneskelige sjæls natur og dens samhørighed med solsystemet og kosmos. Dette omfatter grupperelationer som et indledende skridt til at anskueliggøre forholdet mellem det Højere Selv og legemerne, som dette selv kan anvende og derved bringe klarhed i almindelig opfattelse af menneskenes konstitution. Vi kommer til at belyse problemer om ovennævnte evner og anvise regler for at sikre brugbare udviklinger.Bogen afsluttes med en appel til sjælen hos alle aspiranter, som læser disse instruktioner, om at samle deres kraft og forny deres løfte om at tjene menneskeheden.

De nye stråler vil blive brugt i det ceremonielle arbejde, så hver weekend kommer til at indeholde en ceremoni, som igen er knyttet på de tre store fundamentale søjler:

Viljen (til at udvide bevidstheden),

Visdomsstrålen (til integration)

Bevægelsesceremonien (som kommer til at ske igennem roser og ild).

Vi vil bruge temaer i Kabbalah til indvielses-arbejde. Du vil derfor blive introduceret til Kabbalah igennem ceremonielt arbejde og dens relation til Livets Træ, men Kabbalah-visdommen forventes at være et selvstudie.

Vi kommer til at gå dybere ind i de 8 stråler og deres veje til indvielse til syntese-ashrammen.

Online-aftenerne vil vi bruge til samtale. Hvor er du henne? Hvad oplever du i forbindelse med dit studie eller forløbet? I disse runder kan vi lære at se, hvordan ashrammen påvirker gruppen og den enkelte. Disse opfølgende online-aftener vil være i tidsrummet fra klokken 18.30 til klokken 21.30. Også her vil der være meditation og en opfølgning på, hvad der skete i den sidste weekend, vi var sammen.

År 2023 og 2024 vil primært være knyttet til reglerne og deres arbejde på det mentale plan.I 2025 og en del af 2026 vil vi glide igennem astral-planets forunderlige, spændende verdener.Sidst i 2026 og 2027 vil vi komme ind på det fysiske og æteriske plan.

Og vi vil lade den indre Magiker bliver mere aktiv. Også i relation til engle- og devarigerne, Sol-engle og Nærværelsens-engle, ”Ånd og stof”.

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah-skolen Qibel samt Meditation for Esoterisk Norden.

Se nærmere på hjemmesiden: www.bkimpedersen.dk

ID: 231104BKPkfyTFK

Mazdaznan Gruppen
2023-11-06 18:30 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Vi mødes i Teosofisk Forenings lokaler den 1. mandag i måneden kl. 18:30 – 21:00Datoer efterår 2023: 4. sept., 2. okt., 6. nov., og 4. dec.

Pris til Mazdaznan Støtteforeningen pr. gang: 60/80 kr medlem/gæst

Her kan du få mulighed for at blive klogere på dit liv gennem en oldgammel livs-og visdomslære, som er evig aktuel. Mazdaznan (som betyder den mestrende tanke) er en holistisk og spirituel lære, med en meget smuk filosofi bag, som beskriver formålet med livet og verdens opbygning.

Meningen og målet med Mazdaznan er at give os den viden, vi skal bruge for at lære at mestre krop – sind – sjæl- højere selv. Det er en udviklingsvej, som er grundigt afprøvet gennem århundreder. På møderne vil der foruden oplæg være mange helhedsskabende lette fysiske øvelser, som vi akkompagnerer med sang for at opnå den gavnlige virkninger af stemmens/ lydens resonans i kroppen. Se mere på www.mazdaznan.dk.

Information og tilmelding:

Irrenne Peier, mobil 2334 7536, mail irrennepeier@hotmail.com

LONGINUS' SPYD - Kristendommens største relikvie v/René Jørgensen
2023-11-07 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Hør legenden om spyddet, hvorom det siges, at “den, der løser spyddets hemmeligheder, holder verdens skæbne i sine hænder på godt og ondt.” Spyddet, som nu befinder sig på Hofburgs Skatkammer i Wien, har været eftertragtet af både kejsere, konger og diktatorer af samme årsag.

Aftenens fortælling vil tage udgangspunkt i myterne og legenderne om spyddet og fordomsfrit berette om både de hvide og de mørke kræfters higen efter spyddet og dets magt.

I første del af foredraget vil René Jørgensen dykke ned i historierne om nogle af ejerne af spyddet – herunder Napoleons forsøg på at erhverve det – samt spyddets histore op til tiden mellem 1. og 2. verdenskrig. Anden halvdel af foredraget vil omhandle spyddets skæbne under 2. verdenskrig.

Pris: 90/120 kr for medlemmer/gæster.Beløbet betales ved indgangen.

René Jørgensen har i flere år studeret legender og historier om bl.a. Skæbnespyddet, som han fletter sammen og genfortæller. Rene Jørgensen har en baggrund i Steiners åndsvidenskab.

ID: 231107RJØffnTFK

HELBREDELSESTJENESTE v/Jørgen Skov
2023-11-09 19:00 - 21:00
En helbredelsestjeneste i LKK er på mange måder en dyb personlig ting – både for præsten og personen der ønsker den.Selve ønsket om at få en helbredelsestjeneste, er i de indledende stadier den helt centrale ting – for ingen hverken kan, vil eller må påtvinge nogen noget.Liberal Katolsk kirke er som alle Katolske kirker, bygget op på et åndeligt/mekanisk system der distribuerer energi – administreret af formbyggerne i naturen – devaerne eller englene.Jeg vil i denne introduktion ikke gå ind i alle de teknikaliteter hele dette åndelige maskineri består af – men henvise til CW Leadbeaters bog der nu er oversat til dansk: Videnskaben om sakramenterne.Selve ritualet sigter indledningsvist på at få personen op på tæerne – rent åndelig set. Denne øvelse er i virkeligheden temmelig svær – især for personer der ikke er vant til hverken kirkelige ritualer, eller det at skulle præstere noget ”åndeligt” på få minutter.

Forestiller man sig at man mentalt kan bevæge sig ”opad”, efterladende alle sine småligheder og menneskelige fejl, – men stå i sin egen ret og som det bedste man tror om sig selv, – så er man placeret det ideelle sted for at modtage den fulde energi i en helbredelsestjeneste.

Ritualet er derfor formet på en sådan måde, at man bliver hjulpet til at komme så ”højt op” som muligt – det er fra dette udsigtspunkt personen får det største udbytte af den ”nedsendte” energi

RitualetPræsten er via sin ordination koblet til et globalt katolsk system der kanaliserer energierne i sakramenterne.

PÅKALDELSENNår præsten indledningsvis starter med at påkalde den kristne treenighed, er det som at tænde for en computer, en radio, en bil eller hvad der nu ellers aktiveres.Præsten medbringer vievand (hvis han ikke vælger at lave det foran deltagerne) der er forberedt inden tjenesten.Dette vievand, der er en blanding af højmagnetiseret salt og vand, spiller en yderst central rolle i tjenesten.Præsten sætter indledningsvist et mærke af vievand på personens pande for at englen der påkaldes et øjeblik senere, magnetisk kan forbinde sig med vedkommende.Lokalet hvori man befinder sig, bestænkes derefter med det formål at forme en midlertidig æterisk afsondring fra den ydre verden – en slags indelukke eller kuppel hvori selve ceremonien foregår og som hæver energiniveauet indenfor.

PÅKALDELSEN AF ENGLENVed sin ordination er præsten magnetisk forbundet med forskellige dele af den evolutionslinje vi kalder engle – heriblandt helbredende engle.Han påkalder derfor disse engle som manifesterer sig i det forberedte rum/område. Præsten introducerer personen for englen, der kan se mærket på panden og således véd at lige dér, er vedkommende det drejer sig om.

CONFITEORNu starter processen der er en forberedelse til at modtage selve healingen.Ideen er at forsøge, midlertidigt, at forlade alle sine lavere aspekter for at komme så ”højt op” i sin egen bevidsthed og der modtage healingen.Præsten læser nu en smuk og opbyggelig tekst op, på personens vegne. Denne tekst taler om at vi altid er urolige indtil vi finder hvile i Gud og beder om altid at blive set på med kærlighed trods vore vildfarelser osv. osv.

ABSOLUTIONPræsten giver herefter Absolutionen, populært kaldet syndsforladelsen.Absolutionen har i LKK-regi ikke noget at gøre med at forladelse af synder. I kirkens øjne er de ”synder” man begår højst individuelle – og derfor defineret som handlinger man i virkeligheden er vokset fra at gøre.Det er disse overtrædelser af egne bud, der giver personen oplevelsen af at have ”syndet”.Den syndsbevidsthed man således pålægger sig selv har en negativ virkning på det elektrisk felt der omgiver den fysiske krop og som vi normalt kalder auraen.Absolutions-energien genoplader dette elektriske felt, hvilket gør personen i stand til helt at absorbere de energier helbredelsestjenesten kanaliserer.

SALVNINGENI begyndelsen af Salvningen beder man om, at personen der om lidt skal modtage healingen, må have gavn af handlingen.Denne formulering skal forstås således at LKK anerkender inkarnationsprincippet som en realitet og som følge deraf, har en forståelse af at alle nuværende fysiske, såvel som mentale tilstande, kan være et resultat af handlinger foretaget i tidligere liv og derfor karmiske.Det skal forstås således at helbredelse ikke altid er positivt for den person der er nu kommet tilbage på det fysiske plan for at lære, eller høste konsekvenserne af handlinger foretaget i tidligere liv.Kritikere vil selvfølgelig sig at så er man dækket ind når healingen ikke virker – men, so be it.I det næste led af salvningsprocessen, påkaldes treenigheden kraftfuldt over personen med tre korstegn. Dette for at fjerne de sidste rester af negative elektriske strømninger der må have overlevet Absolutionen.Herefter komme selve salvningen.Den udføres med en speciel sygeolie, der er konsekreret af en biskop. Med denne olie tegner præsten et korstegn på personens pande.Samtidig påkalder han ærkeenglen Rafaels kraft og energi. Denne Rafaels-kraft bruges af den i begyndelsen påkaldte engel til at forbinde personen med det sted, kraften om lidt skal komme fra – nemlig den guddommelige verden.Herefter tegner præsten yderligere tre korstegn, et på halsen, et på issen og et i nakken.Disse i alt fire korstegn markerer stederne hvor de æteriske centre sidder i hovedregionen – populært kaldet chakraer.Markeringen betyder at centrene nu er åbne i et beskyttet miljø og klar til at modtage den nedstrømmende energi.Præsten lægger derefter begge hænder på personens hoved og påkalder den helbredende kraft.

VELSIGNELSENTil sidst afsluttes helbredelsestjenesten med en universel velsignelse.

————————————————————————————————–

Det anbefales at man modtager tre helbredelsestjenester med et vist mellemrum, da det viser sig at man som deltager, den tredje gang, har forstået forløbet og derfor selv kan navigere i ritualet.Erfaringen viser også, at det er muligt tredje gang at komme så langt “op”, at man fra det sted selv kan kommunikere med englen, tale sin sag og bede om det, der betyder allermest.

Det er gratis at deltage.

AFLYST ---- MÅNENS CYKLUS OG LIVSKAPITLER, kursus ved Micho Frost
2023-11-11 10:00 - 2023-11-12 16:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Lær en helt ny astrologisk teknik at kende! Teknikken kan bruges til at dele livet op i kapitler på ca. 2 år. Teknikken er som en “rejse igennem de 12 stjernetegn”. Så kom og lær hvordan du selv er på rejse igennem de 12 stjernetegn – og find ud af, hvilket stjernetegn du selv er “på besøg hos” lige nu!

De fleste kender nok følelsen af, at et kapitel af ens liv er ved at være slut, mens et nyt kapitel skal til at starte.

Astrolog Micho Frost vil til dette kursus forklare hvordan man kan bruge månens cyklus til at vise hvornår nogle af disse livskapitler starter og slutter i ethvert menneskes liv. Micho har udviklet denne nye og spændende teknik over flere år, og skriver på en bog om emnet.

Teknikken bruges til at dele livet op i kapitler på lidt over 2 år. Disse kapitler kan bruges til at skabe overblik over, og en større forståelse for, hvordan og hvorfor livet har udviklet sig som det har.

Teknikken kan ses som en “rejse igennem de 12 stjernetegn”.

Vi vil gennemgå flere kendte menneskers horoskoper, og du vil se hvordan andre menneskers “rejse” igennem de 12 stjernetegn har udfoldet sig. Vi vil også bruge tid på at afprøve teknikken på hinandens horoskoper, og høre lidt fra hinandens livshistorier.

Du skal ikke kende til astrologi, for at kunne følge med i dette kursus. Teknikken vil blive forklaret pædagogisk og fra bunden, så alle kan være med.

Efter kurset vil du have lært et nyt værktøj, som du kan bruge til at få større forståelse for, og klarhed over, hvorfor dit liv har udviklet sig som det har.

Er du nysgerrig efter at høre mere? Har du nogen spørgsmål? Så skriv til Michoastro@gmail.com

Du kan få en smagsprøve på kurset i videoen herunder (Bemærk: Videoen er en reklame for et andet foredrag)

Pris for weekend kursetI prisen indgår kaffe, the og lette traktementer. Frokosten sørger man selv for.

Early Bird pris indtil 29. oktober. Medlemmer/gæster: 1.000/1200 kr.

Fra 30. oktober: Medlemmer/gæster: 1.300/1500 kr.

Tilmelding og betaling: Se Billetter nederst under begivenheden.Ved framelding tilbageholdes 100 kr. til administration.

Bemærk: Din plads er først reserveret, når beløbet er modtaget.

Micho Frost er uddannet i udviklings-astrologi og esoterisk astrologi v. Claus Houlberg på Astrologisk Akademi. Han er derudover uddannet hos de amerikanske astrologer Noel Tyl i klinisk astrologi og Chris Brennan i hellenistisk astrologi.

.https://www.michoastro.dk/

ID: 231111MFRkfyTFK

AFLYST desværre: ENOKS HEMMELIGHEDER - UNIVERSETS NØGLER, studiekreds ved Kim Pedersen
2023-11-13 10:15 - 16:45
Aflyst på grund af dødsfald i familien.

Vi fortsætter med at lade os inspirere af Hurtaks bog om Enoks universelle nøgler og hemmeligheder. Vi vil reflektere over stjernebillederne, f.eks. Nordstjernen, Orion, Store Bjørn, Sirius, Plejaderne og de tolv tegn i dyrekredsen. Vi kommer også rundt om de mange hierarkier og deres ledere.

Enoks hemmeligheder tager os med på en tusindår lang rejse i den græske mytologi og den hebraiske Kabbalah. De fortæller os om visdommen bag ærkeenglenes virke, om relationen til de mere moderne begreber som matematik og biokemi, og om intuitionshuse omgivet af floder fulde af levende ild.

Vi vil i studiekredsen anvende en bred vifte af åndsvidenskabelige kilder.

Studiekreds: Mandage efterår 2023 den 28. august, 18. september, 23. oktober og 13. november kl. 10.15-16.45

Mandage forår 2024 den 5. februar, 25. marts og 6. maj kl. 10.15-16.45

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden.Se nærmere på hjemmesiden: www.bkimpedersen.dk

Pris per gang 350/400 kr. for medlemmer/gæster.Betaling: Beløbet betales ved indgangen.

ID: 231113BKPkfyTFK

Teosofisk Forening København

Sankt Knuds Vej 27AFrederiksberg C, København, 1903Danmark

Lucille studiegruppe
2023-11-14 15:00 - 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
2023: Efteråret starter tirsdag d. 22. august kl. 15.00 – 17.00. Herefter hver anden tirsdag i lige uger online/fysisk fra kl. 15-17.

Tirsdag d. 22. aug, 5. sep., 19. sep., 3. okt., 17. okt.,14. nov., 28. nov., og 12. dec.

Pris pr. gang: 25/40 kr. for medlemmer/gæster.

Vi læser for tiden i ” Disciple og økonomi” af Lucille Cederkrans.

Lige nu optager vi ikke nye medlemmer.

Efter 3 år at have studeret ”Sjælens natur” af Lucille Cedercrans, læser vi nu ”Indtryk fra Ashrammen” af samme forfatter. – Hvis du ønsker at være med i gruppen, forudsættes kendskab til Lucille Cederkrans forfatterskab.

Information og tilmelding:Katja Mørkeberg, mobil 28791536 eller katjaliv@gmail.com

“Den menneskelige familie står i dag på tærsklen til en ny erfaring,nemlig sjælsbevidsthed.

Sjælens Natur er skrevet for at hjælpe mennesket i dets søgen efter sin sjæl.

Tankeformen kan kontaktes som en abstraktion gennem meditation,og må derefter omsættes til konkret form af den mediterende.”

Pris pr. gang: 25/40 kr. for medlemmer/gæster.

AFLYST - NY DATO: 26. marts 2024 - REINKARNATION OG DET ENE LIV, foredrag v/ Kim Pedersen
2023-11-14 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Aflyst på grund af dødsfald i familien.

Reinkarnation og det ene liv set igennem teosofien og Åndsvidenskab

Reinkarnation og det ene liv set igennem teosofien og åndsvidenskaben Denne aften vil der være fokus på det ene liv og vejen igennem reinkarnation. Hvordan bliver vi en del af dette fælles lyslegeme, og hvad er dette fælles lyslegeme? Dette spørgsmål må vi stille til åndsvidenskaben. Er der bivirkninger i forbindelse med overgangen til den nye bevidsthedstilstand? Hvad sker der med hukommelsen, og hvad med kroppen, når den skal op i vibrationer? Så i aftenens teosofiske foredrag vil vi tage udgangspunkt i de fire indvielser.

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalahskolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk erske hele sit liv. Hun har siden sin ungdom været interesseret i alt alternativt – og i 25 år været optaget af teosofien.

ID: 231114KPEffnTFK

EFTERLIVSTERAPI, kursus ved Alex Riel
2023-11-18 10:00 - 16:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
For nogle mennesker, der har oplevet mødet med livet efter døden, har dette en gennemgribende terapeutisk indvirkning på deres sind. Kan dette også anvendes af mennesker, der ikke er nær døden? Det handler dette kursus om.

Døende med personlige problemer eller sindslidelser beretter ofte om gennemgribende forandringer, hvilket reducerer eller fjerner deres udfordringer eller sindslidelser fuldkomment. Dette er ofte kun baseret på én eller få visioner, i mødet med efterlivet. Døendes processer rummer således effektive terapeutiske redskaber, som overgår alt hvad vi kender fra nutidens brug af terapeutiske og psykologiske metoder.

De samme psykologiske effekter ses også indenfor andre områder af forskningen i efterlivet, såsom: nærdødsoplevelser, spontan kommunikation med diskarnerede, forskning i psykiske mediers forbindelser til diskarnerede, samt reinkarnationsforskning med børn og voksne.

På dette kursus i efterlivsterapi (ET), ser vi først på forskningen, dernæst på mekanismerne bag efterlivets terapeutiske effekter, med henblik på at belyse de grundlæggende principper i ET. Formålet er at vise, hvorledes dette kan anvendes af alle søgende mennesker til personlig udvikling, og til at hjælpe andre terapeutisk.

ET handler således om at forstå: ‘hvordan’ og ‘hvorfor’, menneskers møder med efterlivet kan have en gennemgribende indvirkning på sindet, og hvorledes dette kan anvendes som en meningsskabende ressource for alle mennesker.

Tidsplan

Om formiddagen og før frokost, fremlægges forskningen i menneskers forskellige måder at møde efterlivet på, hvorefter vi ser på mekanismerne, der forandrer sindet, ofte ganske drastigt. Forskningen og mekanismerne baserer sig på fire principper, som bliver grundlaget for at forstå og anvende ET.

Om eftermiddagen retter vi fokus på hvorledes forskningen, mekanismerne og principperne, viser sig inden for tibetansk buddhisme, teosofi og i Martinus kosmologi. Disse verdensbilleder tilbyder forskellige måder at anvende ET på. ET beror således ikke på et specifikt verdensbillede, men er forenelig med mange verdensbilleder. Vi vil dog dykke ned i detaljerne, i anvendelsen af ET via Martinus kosmologi, som et eksempel på hvorledes ET fungerer, inden for et specifikt verdensbillede.

Vi afrunder med at se på, hvorledes anvendelsen af ET også er betinget af at finde sin egen vej tilbage til samfundet, på en meningsfuld måde.

Der vil forekomme korte videocases, der er på engelsk uden undertekster.Anbefalet læsning: Livets største overraskelse (2020) af Alex Riel.Links: https://www.alexriel.com/efterlivsterapi-1

Pris for workshoppen: 750/850 kr for medlemmer/gæster.

I prisen indgår kaffe, the og lette traktementer.

Tilmelding og betaling: Billetsystemet der er angivet på hjemmesiden bruges.

Bemærk: Din plads er først reserveret, når beløbet er modtaget

Alex Riel er cand. mag. i filosofi og forfatter til 7 bøger om livets store spørgsmål. Alex har i 25 år undervist i møderne mellem spiritualitet og videnskab med henblik på at vise, hvorledes dette påvirker mennesker og samfund.

ID: 231118ARIkfyTFK

AFLYST - FLYTTET TIL 28. JAN. 2024 - H.P. BLAVATSKY & TEOSOFIEN, kursus v/ Kirsten Puggaard
2023-11-19 10:00 - 16:00
Flyttet på grund af sygdom.

På denne workshop vil du lære H.P. Blavatsky og teosofien at kende blandt andet gennem en netop ny-udkommet biografi om hende. Desuden vil vi undersøge nogle af hendes egne værker: DEN HEMMELIGE LÆRE, GUDDOMMELIGE MYSTERIER og NØGLE TIL TEOSOFIEN.

HELENA PETROVNA BLAVATSKY var tysk-russisk teosof, mystiker og okkultist og en af det nittende århundredes vigtigste esoteriske filosoffer.

Hun blev født den 12. august 1831 i nutidens Ukraine. I en alder af 17 år blev hun gift og efter et kortvarigt ægteskab, gennemrejste hun store dele af verden. Overalt søgte hun kontakt med mystikere af forskellige retninger og udviklede egne oversanselige evner.

Sammen med oberst Henry Olcott, som hun mødte i USA, grundlagde hun i 1875 Theosophical Society. Blavatskys opgave var at præsentere den tidløse visdomslære i en tankemæssigt sammenhængende helhed. Efter 5 år i USA rejste hun og Olcott til Indien, hvor de ligeledes startede en afdeling af Theosophical Society.NB! Der vil være mulighed for at købe bøger fra Lemuels Forlag.

Kirsten Puggaard har en alsidig baggrund som blandt andet administrativ leder inden for erhvervslivet (gaming-branchen) og som indehaver af forlaget Lemuel Books. Hun har også tidligere i en årrække været med i bestyrelsen i Teosofisk forening Århus samt bestyrelsen i Visdomsnettet.dk.

Pris for hele kurset: 600/700 kr. for medlemmer/gæster.I prisen indgår kaffe, the og lette traktementer. Frokosten sørger man selv for.

Tilmelding og betaling: Billetsystemet der er angivet på hjemmesiden bruges.Ved framelding tilbageholdes 100 kr. til administration.Bemærk: Din plads er først reserveret, når beløbet er modtaget.

ID: 231119KPUkfyTFK
